Na temelju članka 98. Zakona o odgoju i obrazovanju u osnovnoj i srednjoj školi („Narodne novine“ broj: 87/08., 86/09., 92/10., 105/10., 90/11., 16/12), članka 43. Zakona o ustanovama (Narodne novine broj: 76/93, 29/97, 47/99. i 35/08.) i članka 37. Statuta Industrijsko-obrtničke škole Slatina (Službeni glasnik Virovitičko-podravske županije broj: 2/09., 7/10., 5/11., 2/12.), dobivene suglasnosti Skupštine Virovitičko-podravska županije (KLASA: 012-03/12-01/06, URBROJ: 2189/1-07/4-12-4 od 17. veljače 2012.) na Prijedlog o izmjenama i dopunama Statuta Industrijsko-obrtničke škole Slatina (KLASA: 012-03/12-01/01, URBROJ: 2189-77-05/1-12-01 od 2. veljače 2012. godine), Školski Odbor Industrijsko-obrtničke škole Slatina na 27. sjednici održanoj 27. ožujka 2012. godine donosi

# IZMJENE I DOPUNE STATUTA

## Industrijsko-obrtničke škole Slatina

Članak 1.

U članku 23. st. 1. i 2. riječ: „Odluka” u određenom padežu zamjenjuje se riječju: „Pravilnik” u odgovarajućem padežu.

Članak 2.

U čl. 87. st. 2. mijenja se i glasi:

„Ako ministar znanosti, obrazovanja i sporta uskrati suglasnost za izabranog kandidata, ili ako se na raspisani natječaj nitko ne prijavi ili nitko od prijavljenih kandidata ne bude izabran, natječaj će se ponoviti.“

Članak 3.

U čl.118. st. 1. i 2. broj: „118.“ zamjenjuje se brojem: „117.“

Članak 4.

U čl. 193. st. 1., alineja 4. briše se.

Članak 5.

U čl. 194. st. 1. al. 7. i 8. riječ: „Odluku“ zamjenjuje se riječju: „Pravilnik“, a iza al. 10. dodaje se al. 11. koja glasi:

„- Pravilnik o radu vijeća roditelja“.

Članak 6.

U cijelom tekstu Statuta riječi: „ministar znanosti, obrazovanja i športa“ u određenom padežu zamjenjuju se riječima: „ministar znanosti, obrazovanja i sporta“ u odgovarajućem padežu.

Članak 7.

Ove Izmjene i dopune Statuta stupaju na snagu osmog dana od dana objave na oglasnoj ploči Škole po dobivenoj suglasnosti osnivača.

KLASA: 012-03/12-01/01

URBROJ: 2189-77-05/1-12-02

Slatina, 27. ožujka 2012.

Ove Izmjene i dopune Statuta objavljene su na oglasnoj ploči škole dana 28. ožujka 2012. godine, a stupile su na snagu dana 5. travnja 2012. godine.

Predsjednik Školskog odbora

Industrijsko-obrtničke škole Slatina

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr.sc. Oliver Jukić